## El Consell pren nota del contracte per emergència de l’ampliació del servici d’atenció al telèfon d’emergències 1·1·2

*** El contracte, adjudicat per procediment d’emergència a Ilunion Emergencias, S. A., ascendix a 424.782,73 euros**

El Consell ha pres nota del contracte per emergència per a l’ampliació del servici operatiu del telèfon d’emergències 1·1·2 Comunitat Valenciana. Este contracte respon a les necessitats generades per la DANA del passat 29 d’octubre de 2024.

El contracte d’ampliació del servici d’explotació operativa del servici d’atenció al telèfon d’emergències 1·1·2 Comunitat Valenciana, per al període comprés entre el 29 d’octubre de 2024 i el 30 de novembre de 2024, va ser adjudicat a l’empresa Ilunion Emergencias, S. A., per un import de 424.782,73 euros (IVA inclòs).

L’ampliació del servici es basa en el que disposa l’article 120 de la Llei 9/2017, de 8 de novembre, de contractes del sector públic, que regula l’actuació immediata de l’Administració en casos d’emergències o situacions catastròfiques per a garantir una resposta ràpida i efectiva davant d’esdeveniments de perill greu.

Fecha: 08/01/2025